Tim Hortons Inc.|  |
| Pramonė | kavinių tinklas |
| Įkurta | 1964 m. gegužės 17 d.
Hamiltonas, Ontarijas, Kanada |
| Įkūrėjas (-ai) | Tim Horton ir Ron Joyce |
| Centrinė būstinė | Kanada Okvilis, Ontarijas, Kanada |
| Vietų skaičius | 4 485 kavinės (2013) |
| Svarbiausi darbuotojai | Paul D. House (valdytojas) Marc Caira (prezidentas) |
| Produkcija | konditeriniai gaminiai • kava • gaivieji gėrimai • užkandžiai |
| Pajamos | Didėjimas 3,225 mlrd. C$ (2013) |
| Darbuotojų | 96 tūkst. (2013) |
| Tinklalapis | www.timhortons.com |

„Tim Hortons" kavinė Vankuveryje
**„Tim Hortons"** (tarptautinėje rinkoje žinomas kaip **„Tim Hortons Cafe and Bake Shop"**) – kanadiečių kavinių tinklas. Turi beveik 4,5 tūkst. restoranų tinklą; kompanija veiklą vykdo daugiausiai Kanadoje bei Jungtinėse Valstijose, taip ir keliose Artimųjų Rytų šalyse.

Istorija
--------

1964 m. atidarytas pirmasis „Tim Hotons" restoranas Hamiltone, Ontarijo valstijoje Kanadoje. Kompanijos įkūrėjas – ledo ritulininkas Timas Hortonas; po keleto metų, 1967 m. susivienijo su investuotoju Ronu Džoisu ir tapo jo verslo partneriu. 1974 m. Timas Hortonas mirė autoavarijoje. 1984 m. atidarytas pirmasis restoranas Jungtinėse Valstijose. 1991 m. duris atvėrė 500-oji kavinė Kanadoje. Po kelerių metų kompaniją įsigijo amerikiečių holdingas „Wendy's". 1995 m. restoranų skaičius Kanadoje pasiekė 1 tūkstantį, o po dvejų metų atidaromas ir 1500-asis kompanijai priklausantis restoranas. 1998 m. kavinių tinklas toliau plėtėsi Jungtinėse Valstijose, atidarytas 100-asis restoranas. 2006 m. kovą „Tim Hortons" pasiekė pirmasis viešas akcijų pasiūlymas, o rugsėjį kompanija tapo visiškai atskira. 2006 m. atidarytas 3000-asis restoranas, o 2008 m. tinklas praplėstas iki 500 kavinių Jungtinėse Valstijose. „Tim Hortons" susijungė kartu su amerikiečių „Kahala Corp" ir pervadino šimtą restoranų; tais pačiais metais restoranų tinklas perorganizuotas ir „Tim Hortons" tapo vieša Kanados kompanija. 2011 m. atidarytas 4000-asis „Tim Hortons" restoranas.

Produkcija
----------

Restoranuose pardavinėjami įvairūs konditeriniai gaminiai, kava, gaivieji gėrimai, užkandžiai. Pirmame „Tim Hortons" restorane buvo pardavinėjama tik kava bei spurgos. Kavinių meniu buvo nuolatos plečiamas, pridedant įvairius naujus gaminius, įskaitant keksus, pyragus, sausainius, bandeles, sumuštinius ir t. t. Egzistuoja daug įvairių restoranų tipų; daugiausiai kavinių įsikūrusios atskiruose pastatuose, taip pat ir prekybos centruose, unviversitetuose, ligoninėse. Dalis restoranų dirba visą parą.

Kavinių tinklas ir pardavimai
-----------------------------

„Tim Hortons" turi 4 485 kavinių tinklą pasaulyje. Bendrovė veiklą vykdo šiose šalyse: Kanadoje (3588 restoranai), Jungtinėse Valstijose (859) bei Artimuosiuose Rytuose (38). Kavinės veikia Jungtiniuose Arabų Emyratuose, Omane, Kuveite bei Katare.

2014 m. rugpjūtį amerikiečių kompanija „Burger King" pradėjo derybas dėl „Tim Hortons" įsigijimo. Bendra kompanija taptų trečia didžiausia greito maisto restoranų kompanija pasaulyje. Sandorio vertė siekia 11,4 mlrd. JAV dol.

Šaltiniai
---------

1. ↑  „50 years ago today Tim Hortons first opened its doors" *wawa-news.com*, 2014-05-17. Nuoroda tikrinta 2014-09-04.
2. 1 2 3  Tim Hortons > 2013 Annual Report Oficialus kompanijos tinklalapis. Nuoroda tikrinta 2014-09-04.
3. ↑  Tim Hortons > Corporate > Investors > 5 Year Performance Oficialus kompanijos tinklalapis. Nuoroda tikrinta 2014-09-04.
4. 1 2  Tim Hortons > About Us > Company Facts > Corporate Structure Oficialus kompanijos tinklalapis. Nuoroda tikrinta 2014-09-04.
5. ↑  About us > Our Coffee Story Archyvuota kopija 2014-09-04 iš Wayback Machine projekto. Oficialus kompanijos tinklalapis. Nuoroda tikrinta 2014-09-04.
6. ↑  , Leslie Patton ir Craig Giammona (2014-08-26). „Burger King to Buy Tim Hortons for About $11 Billion" *Bloomberg*. Nuoroda tikrinta 2014-09-04.

Nuorodos
--------

|  |  |
| --- | --- |
|  | **Vikiteka: Tim Hortons** – vaizdinė ir garsinė medžiaga  |

* Oficiali „Tim Hortons" svetainė
* „Tim Hortons" socialiniame tinkle „Facebook"